Nyeste Skilderie af Kiøbenhavn, 1819-12-21
Hvad skal man dømme om et Theaterpublicum, naar det hedder, det er ikke Stykket, men det er N. N., som man vil fælde, eller det er ikke Stykket, men Hr., man klappede forDet Publicum, der vil have en Stemme, som skal gjælde for retfærdig i den Upartiskes Øine, bør handle conseqvent. Handler det uconseqvent, ja endog partisk og uretfærdigt, saa bør det ikke vente at dets Dadeel kan blive af nogen Kraft, eller at dets bifald skal virke til nogen Opmuntring. Det bliver til en østerlandsk Despot, der ikke handler efter Retfærdighedsgrundsætninger, men efter Lune og Tykke. Den Ulykkelige, som Despoten sender en Silkesnor til at stranguleres, og den Yndling, han rækker en med Diamanter besat Agraffe, have begge stedse betragtet ham med lige Mistro. Vel bestaaer ethvert Theaterpublicum af lutter selvskabte Dommere, og den Ukyndige kan her ligesaa godt give sit veto som den Kyndige. Vel er det her ofte de meest beføiede Dommere, som helst tie. Men der gives dog altid en Deel indsigtsfulde, upartiske og retfærdige Mænd, hvis Stemme har Vægt, og disse faa Udvalgte burde saa meget mueligt stræbe, at styre denne offentlige Domstol, naar den vil gjøre Misgreb eller begaae Uretfærdigheder, for at hævde en Ret og en Agtelse, som eengang forskjærdset, ikke saa let lader sig gjenvinde. Lord Kings Tanker om Papirpenge. Alt Papir passerer kun paa Crediten af dets Omsætning i Casse, umiddelbar som Casse. De ædle Metaller passere kun med Hensyn til deres Omsætlighed i alle andre Fornødenheder, som Penge. Popirpenge circulere nu mindre rask i den ene Form end i den anden; der herske derved forskjellige Grader Omsættelighed i rede Penge; deres væsentlige Charakteer bliver altid den samme. Vel synes den engelske Banks Historie siden 1817 at modsige den Paastand, at Papirets umiddelbare Omsætlighed i Sølv er en ganske nødvendig betingelse for det førstes Credit. Men nøie betragtet beviser dette dog alligevel intet for Selvstændigheden af Papirets Circulation. Det beviser intet videre, end at Nødvendigheden af en umiddelbar Tilflugt til Penge kan overveies af den handlende Almeenheds Overbeviisning om, at Papirets Sikkerhed er bygt paa uhyre Fonds Men for tilbørligen at indskrænke Forøgelsen af Papiret, som netop ved denne Credit begunstiges hos Publicum, kan den samme Credit ikke igjen yde os Sikkerheden derfor. En fuldkommen Circulation maa være sammensat af begge: af rede Penge og af Papir, og Pengemynt bliver derfor altid den Standard, hvorefter Papir pengenes Værd stedse maa reguleres; det er og bliver altid det Element, som et Lands Circulation til alle Tider maa kunne føres tilbage til Jøvrigt maa her ikke glemmes, at Papirers Gielden og Omløb i Engelland beroer paa en ganske egen, i intet Land, i det mindste ikke saa udstrakt, som der stedfindende Betingelser. En Hovedstøtte for hiin Papirets Gielden og Omløb ligger i den ved lang Erfaring blandt Londons Banquierer indførte Oeconomie i Brugen af Noter, en Oeconomie, der har uddannet sig saa fuldstændig og systematisk, at Londons nuværende Betalinger neppe med tilbørlig Regelmæssighed kunde berigtiges, hvis Noternes Masse i nogen betydelig Grad skulde formindskes. Virkeligen havde den Forlegenhed, hvori Banken 1797 kom, og den af denne Forlegenhed opstandne Udsættelse af Bankens Betalinger i rede Penge ligesaavel havt sin Grund deri, at den ikke fuldkomment kunde fyldestgjøre de stærke Fordringer af Penge, som deri, at Banken allerede nogen Tid før Udsættelsen af Betalingen i rede Penge, havde begyndt at indskrænke sin Disconteren af Handels papirer og at formindske Tallet af sine omløbende Noter, hvorved der da i Pengeomløbet opstod en Standsning og Uregelmæssighed, der ikke kunde andet end frembringe betydelige Forlegenheder. Ellers er det ikke at undgaae, at det i Omløb satte Papirs alt for store Mængde skal virke ufordeelagtigen paa Prisen af de mod samme omløbende Varer. Priserne paa Varer kunne vel ogsaa, naar Massen af Circulationsmidler er uforandret, stige, thi nærmest beroer Prisens Størrelse ikke saa meget paa Massen af det omløbende Circulationsmiddel, som ydermere paa Graden af Falbydelsen eller Søgningen af de i Handelen, kommende Varer, da netop den store og for hurtigt paafulgte Forøgelse af Circulationsmidlet stedse maa desaarsag virke paa Prisernes Forhøielse, fordi Søgningen driver dem for stærkt i Veiret, og Papir, der ikke staaer al pari, virker endnu derved til Prisernes Forhøielse, at det alt for stærkt forøger Søgningen efter sælgelige Ting af varigt og sikkert Værd, og at det nærmest maa opdrive Prisen paa ædle Metaller, hvilket da stedse maa drage en Forhøielse af Priserne paa de øvrige Varer efter sig, fordi i Verdenshandelen, hvorfra intet Lands Handel kan ganske løsrive sig, de øvrige Varers Priis ikke maaler sig efter den indbildte Maalestok, som Papiret, men stedse kun efter den virkelige, som Sølvet giver. Derfor holdt sig ogsaa, saalænge man brugte Maadehold i at skabe Londonske Banknoter og blev indenfor de sande Skranker, Torveprisen paa Bar rer især Sølvbarrer, der, som Handelsartikel angive en langt paalideligere Maalestok end Guld – meget den i den engelske Mynt antagne Priis: den steg lidet derover, faldt vel ogsaa undertiden ubetydeligt, men vendte dog efter enhver Afvigelse tilbage i Ligevægten. Derimod i Sommeren 1799, steg, med en betydelig Forøgelse af Bank papiret, Barrernes Torvepriis rask og overordentligen. Prisen paa Sølvbarrer gik pludseligen optil 6 Sk. 8 s., de næsten ti Procent over Myntprisen, og vedblev at stige samtidigen med Banknoternes Forøgelse, saa at i Aaret 1801, da Summen var stegen til over 16 Mill. Pund Sterling (16, 365,206), Sølvprisen var 6 Sh. til 6 Sh. Td., d. c., den var steget 16 til 17 pCt. over Torveprisen. Saa længe man i at skabe engelske Banknoter var gaaet maadeholdent og forsigtigen tilværk, stod ogsaa Hamborgs Vexelcours stedse til Fordeel for Engelland, den stod 3 til 5 pCt. under pari. Men i Sommeren 1799, paa hvilken Tid Banknoterne betydeligen forøgedes, begyndte den rask og betydeligen at falde. Den dalede til 32, det vil sige, omtrent 8 pCt. under Pari, og sank uafbrudt og næsten regelmæssigen, da Barreprisen steg samtidig med den fortsatte Forøgelse af Noterne. J Begyndelsen af A. 1801, da disse sidste steg over 16 Mill., var Coursen paa Hamborg 29, 10 d., det vil sige næsten 16 pCt. under Pari.